Príloha č. 6 súťažných podkladov

|  |
| --- |
| **podmienky účasti** |

**doklady preukazujúce splnenie podmienok účasti**

**podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "zákon")**

Hodnotenie splnenia podmienok účasti bude založené na preskúmaní splnenia podmienok účasti týkajúcich sa:

1. osobného postavenia uchádzačov podľa § 32 zákona,
2. technickej spôsobilosti alebo odbornej spôsobilosti uchádzačov podľa § 34 ods. 1 písm. a) a písm. g) zákona,
3. Všeobecné informácie, Jednotný európsky dokument (JED) –spôsob nahradenia dokladov a dokumentov, prostredníctvom ktorých uchádzač preukazuje splnenie podmienok účasti vo verejnom obstarávaní požadované v oznámení o vyhlásení verejného obstarávania a súťažných podkladoch.
4. **osobné postavenie podľa § 32 zákona**

Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona.

Uchádzač musí spĺňať nasledovné podmienky účasti týkajúce sa osobného postavenia:

* 1. podľa § 32 ods. 1 písm. a) zákona, že nebol on (uchádzač), ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.

Uvedenú podmienku účasti preukáže uchádzač v súlade s § 32 ods. 2 písm. a) zákona doloženým výpisom registra trestov nie starším ako tri mesiace.

Hospodársky subjekt - fyzická osoba predloží výpis z registra trestov nie starší ako tri mesiace, alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydaný živnostenské oprávnenie alebo iné než živnostenské oprávnenie podľa osobitných predpisov. Hospodársky subjekt - právnická osoba predloží výpisy z registra trestov nie staršie ako tri mesiace, alebo rovnocenné doklady vydané príslušným súdom alebo správnym orgánom v krajine svojho sídla, a to za hospodársky subjekt (len v prípade, že v krajine sídla uchádzača takýto doklad je vydávaný) ako aj za osobu, ktorá je štatutárnym orgánom, alebo za osoby, ktoré sú členmi štatutárneho orgánu, ako aj za všetky osoby, ktoré sú členmi dozorného orgánu a prokuristami hospodárskeho subjektu.

* 1. podľa § 32 ods. 1 písm. b) zákona, že nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu.

Uvedenú podmienku účasti preukáže uchádzač v súlade s § 32 ods. 2 písm. b) zákona doloženým potvrdením zdravotnej poisťovne a Sociálnej poisťovne nie starším ako tri mesiace.

(V prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).

* 1. podľa § 32 ods. 1 písm. c) zákona, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu.

Uvedenú podmienku účasti preukáže uchádzač v súlade s § 32 ods. 2 písm. c) zákona doloženým potvrdením miestne príslušného daňového a colného úradu nie starším ako tri mesiace.

(V prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).

* 1. podľa § 32 ods. 1 písm. d) zákona, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku.

Uvedenú podmienku účasti preukáže uchádzač v súlade s § 32 ods. 2 písm. d) zákona doloženým potvrdením príslušného súdu nie starším ako tri mesiace.

* 1. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu.

Uvedenú podmienku účasti preukáže uchádzač v súlade s § 32 ods. 2 písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.

* 1. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením.

**Doklady, ktoré sa nepredkladajú:**

Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

- výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,

- potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,

- potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,

- potvrdenia príslušného súdu vzťahujúce sa na konkurz a reštrukturalizáciu podľa § 32 ods. 1 písm. d) a ods. 2 písm. d) zákona,

- výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

**Upozornenie:**

V prípade dokladov podľa § 32 ods. 2 písm. d) zákona je verejný obstarávateľ oprávnený použiť údaje z informačného systému verejnej správy, iba v prípade potvrdenia súdu, že na majetok uchádzača nebol vyhlásený konkurz, nie je v reštrukturalizácii, nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku, ale **uchádzač naďalej predkladá potvrdenie súdu, že nie je v likvidácii**, nakoľko tento doklad verejný obstarávateľ nevie zabezpečiť.

Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky údaje potrebné na vyžiadanie výpisu z registra trestov v zmysle § 10 ods. 4 zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov.

Verejný obstarávateľ uvádza, že nevie použiť údaje z informačných systémov verejnej správy na získanie výpisu z registra trestov, ak je záujemcom právnická osoba, ktorej člen štatutárneho orgánu, člen dozorného orgánu alebo prokurista nie je občanom Slovenskej republiky. Ak má osoba štátne občianstvo iné ako slovenské, je potrebné, aby záujemca predložil výpis z registra trestov z krajiny pôvodu, resp. z krajiny obvyklého pobytu vrátane úradného prekladu tohto výpisu z registra trestov resp. postupoval podľa § 32 ods. 4 alebo 5 zákona, § 39, prípadne § 152 ods. 3 zákona. Verejný obstarávateľ nevie použiť údaje z informačných systémov verejnej správy na overenie splnenia podmienky účasti podľa § 32 ods. 1 písm. a) zákona týkajúceho sa samotného záujemcu (t. j. že záujemca ako právnická osoba nebol odsúdený za niektorý z trestných činov vymenovaných v § 32 ods. 1 zákona), ak má záujemca sídlo mimo územia Slovenskej republiky.

Ak má záujemca sídlo alebo miesto podnikania mimo územia Slovenskej republiky, nevie verejný obstarávateľ použiť údaje z informačných systémov verejnej správy ani na získanie dokladov podľa § 32 ods. 2 písm. b), c) a e) zákona.

**Ďalšie informácie k preukázaniu splnenia podmienok účasti ohľadne osobného postavenia**

Preukazovanie podmienok účasti ohľadne osobného postavenia je voči verejnému obstarávateľovi účinné aj spôsobom podľa § 152 ods. 4 zákona – teda prostredníctvom zápisu do zoznamu hospodárskych subjektov, vedenom Úradom pre verejné obstarávanie.Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona.

Verejný obstarávateľ uzná rovnocenný zápis ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Ak uchádzač nespĺňa podmienky účasti osobného postavenia podľa § 32 ods. 1 písm. a) zákona alebo sa na neho vzťahuje dôvod na vylúčenie podľa § 40 ods. 6 písm. c) až g) a odsekov 7 a 8 zákona, je oprávnený verejnému obstarávateľovi preukázať, že prijal dostatočné opatrenia na vykonanie nápravy; v takom prípade je povinný objasniť dotknuté skutočnosti a okolnosti, a to aktívnou spoluprácou s verejným obstarávateľom. Ak skutočnosti

zakladajúce nesplnenie podmienky účasti alebo dôvodu na vylúčenie podľa prvej vety nastali pred uplynutím lehoty na predkladanie ponúk, uchádzač v ponuke uvedie opatrenia na vykonanie nápravy. Opatreniami na vykonanie nápravy musí uchádzač preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, aby sa zabránilo budúcim pochybeniam, priestupkom, iným správnym deliktom alebo trestným činom.

Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 zákona alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému JOSEPHINE tento digitálny doklad (vrátane jeho úradného prekladu). Ustanovenia zákona týkajúce sa preukazovania splnenia podmienok účasti - osobného postavenia prostredníctvom zápisu do zoznamu hospodárskych subjektov týmto nie sú dotknuté.

1. **technická spôsobilosť alebo odborná spôsobilosť podľa § 34 zákona**

**Doklady, prostredníctvom ktorých uchádzač preukazuje splnenie podmienok účasti vo verejnom obstarávaní týkajúcich sa technickej alebo odbornej spôsobilosti podľa § 34 ods. 1 písm. a)
a písm. g) zákona:**

* 1. Vyžaduje sa predloženie dokladov podľa **§ 34 ods. 1 písm. a) zákona** - **zoznam poskytnutých služieb** za predchádzajúce **tri** roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona.

**Referenciou je elektronický dokument, obsahujúci potvrdenie o poskytnutí služby, ktorý obsahuje náležitosti podľa § 12 ods. 2 zákona**.

Verejný obstarávateľ zohľadní referencie uchádzačov uvedené v evidencii referencií podľa § 12 zákona, ak takéto referencie ku dňu predloženia ponuky existujú a uchádzač ich v ponuke identifikoval.

Verejný obstarávateľ uvedenú podmienku účasti v zmysle § 34 ods. 1 písm. a) zákona, požaduje od uchádzačov preukázať **zoznamom poskytnutých služieb rovnakého alebo podobného charakteru ako je predmet zákazky**, a to jedným z nasledujúcich spôsobov:

1. zoznamom zmlúv o službách poskytnutých za predchádzajúce tri roky (t. j. služby poskytnuté spätne v období predchádzajúcich troch rokov od vyhlásenia verejného obstarávania), s uvedením cien, lehôt dodania a odberateľov, kontaktnej osoby odberateľa pre účely overenia správnosti uvádzaných údajov (meno, priezvisko, tel. kontakt), **pričom za služby rovnakého alebo obdobného charakteru, ako je predmet zákazky sa považuje vykonanie auditu účtovných závierok subjektov verejného záujmu** podľa článku 2, odstavca 13 Smernice Európskeho Parlamentu a Rady 2006/43 v znení neskorších zmien, alebo § 2 ods. 16 zákona č. 423/2015 Z. z. o štatutárnom audite a o zmene a doplnení zákona č. 431 /2002 Z. z. o účtovníctve v znení neskorších predpisov, alebo
2. zoznamom zmlúv o službách poskytnutých za predchádzajúce tri roky (t. j. služby poskytnuté spätne v období predchádzajúcich troch rokov od vyhlásenia verejného obstarávania) s uvedením cien, lehôt dodania a odberateľov, kontaktnej osoby odberateľa pre účely overenia správnosti uvádzaných údajov (meno, priezvisko, tel. kontakt), **pričom za služby rovnakého alebo obdobného charakteru ako je predmet zákazky sa považuje vykonanie auditu účtovných závierok  subjektov, ktorých 100 %-ným vlastníkom (alebo akcionárom) je štát, alebo subjektov verejnej správy** podľa zákona č. 523/2004 Z. z. o rozpočtových pravidlách verejnej správy a  o zmene a doplnení niektorých zákonov v znení neskorších predpisov a v súlade s definíciou verejnej správy podľa Nariadenia Európskeho Parlamentu a Rady č. 549/2013 z 21. mája 2013 o európskom systéme národných a regionálnych účtov v Európskej únii a podľa metodiky ESA 2010.

 Minimálna požadovaná úroveň štandardov:

* podmienka účasti podľa § 34 ods. 1 písm. a) zákona bude splnená ak zoznam podľa vyššie uvedeného bodu a) bude obsahovať aspoň jedno zmluvné plnenie za jeden audit účtovnej závierky v minimálnej **sume 100 000,- EUR** **bez DPH**, alebo ak zoznam podľa vyššie uvedeného bodu b) bude obsahovať aspoň jedno zmluvné plnenie za jeden audit účtovnej závierky zostavenej v minimálnej **sume 60 000,-** **EUR bez DPH.**

Ak bude v predložených dokumentoch uvedená cena plnenia v inej mene ako euro, použije sa na prepočet z inej meny na euro kurz Európskej centrálnej banky platný v deň odoslania oznámenia o vyhlásení tohto verejného obstarávania na zverejnenie v Úradnom vestníku EÚ.

*Odôvodnenie primeranosti podmienok účasti vo vzťahu k predmetu zákazky a potrebu jej zahrnutia medzi podmienky účasti v oznámení o vyhlásení verejného obstarávania podľa § 38 ods.5 zákona:*

Podmienkou účasti podľa § 34 ods. 1 písm. a) zákona verejný obstarávateľ žiada predložiť informácie o predchádzajúcich plneniach, ktoré uchádzači realizovali za uvedené obdobie, s cieľom umožniť vo verejnom obstarávaní účasť uchádzačov s dostatočnými odbornými skúsenosťami v rámci činností požadovaných v predmete zákazky. Požiadavka na predloženie zoznamu poskytnutých služieb je primeraná vo vzťahu k druhu, rozsahu a zložitosti predmetu zákazky.

* 1. Vyžaduje sa predloženie dokladov podľa **§ 34 ods. 1 písm. g)** **zákona** - **údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov**.

Verejný obstarávateľ požaduje od uchádzačov predloženie údajov o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov (ďalej aj „ kľúčový expert a expert“).

Verejný obstarávateľ požaduje, aby uchádzač preukázal, že na plnenie zmluvy má k dispozícii kľúčových expertov a expertov, ktorí garantujú jeho odbornú spôsobilosť. Verejný obstarávateľ požaduje od uchádzača preukázať údaje o vzdelaní a o odbornej praxi alebo odbornej kvalifikácii kľúčových expertov a expertov, a to predložením **profesijných životopisov** (napr. vo formáte Europass) **a** **dokladmi v zmysle požiadaviek na jednotlivých kľúčových expertov a expertov uvedených nižšie**.

Každý uchádzačom predložený profesijný životopis, ktorým uchádzač preukazuje údaje o vzdelaní a o odbornej praxi kľúčových expertov a expertov, musí obsahovať minimálne nasledovné informácie:

a) **meno a priezvisko**

b) **pozícia** - **číslo kľúčového experta alebo experta podľa súťažných**

 **podkladov,**

c) **dosiahnuté vzdelanie** vrátane - názvu školy,

 - názvu **odboru**/špecializácie,

 - **úrovne kvalifikácie** (stupeň vzdelania),

 - **roku ukončenia** štúdia;

d) **pracovnú skúsenosť** vrátane - **priebehu zamestnaní,**

 - **názvu súčasného zamestnávateľa**,

 - **pracovnej pozície**,

 - **trvanie pôsobenia** v danej funkcii,

 - ostatné relevantné informácie vo vzťahu k odbornému vzdelaniu,

 zručnostiam a praxi.

e) **podpis**

**Upozornenie:**

|  |
| --- |
| Jednou fyzickou osobou nie je možné preukázať splnenie požiadaviek na viac než jednu funkciu kľúčových expertov a expertov. Uchádzač v rámci predloženia štruktúrovaných životopisov osôb určených na funkcie kľúčových expertov a expertov **presne identifikuje, na ktorú funkciu predkladá danú fyzickú osobu** pričom táto osoba musí spĺňať minimálnu požadovanú úroveň štandardu na príslušného kľúčového experta a experta. |
| Zo životopisov **musí byť presne zrejmá dĺžka trvania odbornej praxe (pracovnej skúsenosti)** v požadovanej oblasti tak, aby verejný obstarávateľ vedel jednoznačne vyhodnotiť splnenia predmetnej podmienky účasti. |
| **Od uchádzača** sa tiež **vyžaduje predložiť čestné vyhlásenie od všetkých kľúčových expertov a expertov**, ktorých údaje v zmysle tohto bodu predkladá v ponuke, **že títo budú k dispozícii po celý nevyhnutný čas potrebný na poskytnutie služieb.** |

Minimálna požadovaná úroveň štandardov:

Uchádzač vyššie uvedeným spôsobom preukáže splnenie nasledovných minimálnych požiadaviek na jednotlivých expertov:

1. **Kľúčový expert č. 1:**
* **Minimálne 1 osoba** disponuje platným medzinárodne uznávaným certifikátom z oblasti účtovníctva a auditu (FCCA alebo ekvivalentný doklad). Platný certifikát je potrebné preukázať kópiou certifikátu a zároveň
* má odbornú prax v oblasti účtovníctva a financií v dĺžke minimálne 12 rokov (z toho minimálne 7 ročná pracovná skúsenosť s riadením auditov účtovných závierok v pozícii vedúceho tímu alebo kľúčového audítorského partnera). Celkovú odbornú prax uchádzač u člena tímu preukáže prostredníctvom profesijného životopisu, a zároveň
* má pracovnú skúsenosť s riadením veľkých a komplexných audítorských projektov (audity účtovných závierok s veľkosťou audítorského tímu min. 10 členov). Splnenie uvedenej požiadavky musí jednoznačne vyplývať z údajov uvedených v životopise experta.

U tohoto člena tímu sa v prípade úspešnosti ponuky uchádzača tiež vyžaduje, aby disponoval platnou audítorskou licenciou vydanou v zmysle § 8 zákona č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov.

1. **Kľúčový expert č. 2:**
* **Minimálne 1 osoba** disponuje platným certifikátom z oblasti auditu bezpečnosti informačných systémov „Certifikovaný audítor informačných systémov“ (Certified Information System Auditor – CISA) vedenou medzinárodným združením ISACA (Information Systems Audit and Control Association) alebo ekvivalentným medzinárodne uznávaným certifikátom. Platný certifikát je potrebné preukázať kópiou certifikátu a zároveň,
* disponuje platným certifikátom z oblasti riadenia informačných systémov CGEIT (Certified in the Government of Enterprise IT) alebo CISSP (Certified Information System Security Professional) alebo CISM (Certified Information Security Manager) alebo ekvivalentným medzinárodne uznávaným certifikátom. Platný certifikát je potrebné preukázať kópiou certifikátu a zároveň,
* má odbornú prax v dĺžke min. 7 rokov v oblasti riadenia audítorských a poradenských projektov v oblasti informačných systémov a bezpečnosti informačných systémov. Splnenie uvedenej požiadavky musí jednoznačne vyplývať z údajov uvedených v životopise experta.

Predmetné požadované certifikáty (CISA, CGEIT alebo CISSP alebo CISM, prípadne ich ekvivalenty) nemusí preukázať každý kľúčový expert, ich vlastnenie sa môže rozložiť na viacerých kľúčových expertov, pričom odbornú prax v dĺžke min. 7 rokov musia spĺňať všetci kľúčoví experti.

1. **Kľúčový expert č. 3:**
* **Minimálne 1 osoba** disponuje platným medzinárodne uznávaným certifikátom v oblasti medzinárodných štandardov finančného výkazníctva (IFRS – International Financial Reporting Standards) alebo medzinárodných štandardov pre verejnú správu (IPSAS – International Public Sector Accounting Standards) alebo ekvivalentným dokladom. Platný certifikát preukáže kópiou certifikátu, a zároveň
* má odbornú prax v dĺžke minimálne 10 rokov v oblasti účtovníctva a financií (z toho minimálne 5 ročná pracovná skúsenosť s riadením auditov konsolidovaných účtovných závierok v pozícii vedúceho tímu alebo kľúčového audítorského partnera). Splnenie uvedenej požiadavky musí jednoznačne vyplývať z údajov uvedených v životopise experta.

U tohoto kľúčového experta sa v prípade úspešnosti ponuky uchádzača tiež vyžaduje, aby disponoval platnou audítorskou licenciou vydanou v zmysle § 8 zákona č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov.

1. **Kľúčový expert č. 4:**
* Minimálne 1 osoba preukáže, že má odbornú prax poistného matematika/aktuára v trvaní minimálne 10 rokov. Splnenie uvedenej požiadavky musí jednoznačne vyplývať z údajov uvedených v životopise experta.
1. **Expert č. 5**
* Minimálne 4 osoby zapísané v zozname štatutárnych audítorov, ktorý vedie Úrad pre dohľad nad výkonom auditu, a majú oprávnenie na vykonávanie štatutárneho auditu alebo
* disponujú platným medzinárodne uznávaným certifikátom v oblasti medzinárodných štandardov finančného výkazníctva (IFRS – International Financial Reporting Standards) alebo medzinárodných štandardov pre verejnú správu (IPSAS – International Public Sector Accounting Standards) alebo z oblasti účtovníctva a auditu (FCCA alebo ekvivalentný doklad) a zároveň
* majú odbornú prax v dĺžke minimálne 7 rokov v oblasti účtovníctva a financií. Splnenie uvedenej požiadavky musí jednoznačne vyplývať z údajov uvedených v životopise experta.
1. **Expert č. 6**
* Minimálne 2 osoby s odbornou praxou v dĺžke min. 5 rokov v oblasti riadenia audítorských a poradenských projektov v oblasti informačných systémov a bezpečnosti informačných systémov a zároveň Splnenie uvedenej požiadavky musí jednoznačne vyplývať z údajov uvedených v životopise experta.
* disponujú platným certifikátom z oblasti auditu bezpečnosti informačných systémov. Platný certifikát je potrebné preukázať kópiou certifikátu.
1. **Expert č. 7**
* Minimálne 10 osôb zapísaných v zozname asistentov štatutárneho audítora, ktorý vedie Slovenská komora audítorova zároveň
* majú odbornú prax v dĺžke minimálne 3 roky v oblasti účtovníctva a financií. Splnenie uvedenej požiadavky musí jednoznačne vyplývať z údajov uvedených v životopise experta.

V prípade uchádzača, ktorého tvorí skupina dodávateľov zúčastnená na verejnom obstarávaní, požaduje sa preukázanie splnenia podmienok účasti týkajúcich sa technickej a odbornej spôsobilosti za všetkých členov skupiny spoločne.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah.

V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač **písomnou zmluvou** uzavretou s osobou, ktorej technickými alebo odbornými kapacitami mieni preukázať svoju technickú alebo odbornú spôsobilosť. **Z písomnej zmluvy** musí vyplývať **záväzok osoby, že poskytne svoje kapacity počas celého trvania zmluvného vzťahu.**

Osoba, ktorej kapacity majú byť použité na preukázanie technickej alebo odbornej spôsobilosti **musí preukázať:**

* **splnenie podmienok účasti týkajúce sa osobného postavenia** a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona;
* oprávnenie poskytovať službu vo vzťahu k tej časti predmetu zákazky, na ktorú boli kapacity uchádzačovi poskytnuté.

Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami (najmä § 34 ods. 1 písm. g) zákona), uchádzač môže využiť kapacity inej osoby len, ak táto bude reálne vykonávať služby, na ktoré sa kapacity vyžadujú. Zodpovednosť uchádzača za plnenie

zmluvy tým nie je dotknutá.

Odôvodnenie primeranosti podmienky účasti vo vzťahu k predmetu zákazky a potreby jej zahrnutia medzi podmienky účasti podľa § 38 ods. 5 zákona:

Verejný obstarávateľ požiadavkou podľa § 34 ods. 1 písm. a) zákona o verejnom obstarávaní vytvára predpoklad, že plnenie zmluvy o audite bude zabezpečovať nielen oprávnená, certifikovaná osoba podľa zákona o audítoroch, ale aj dostatočne zručná, skúsená, znalá, ktorá má skúsenosti z auditu aspoň jednej obdobnej zákazky alebo má skúsenosti z auditu subjektov verejnej správy.

Audit konsolidovaných účtovných závierok vybraných subjektov verejnej správy a konsolidovanej účtovnej závierky ústrednej správy je náročný na technickú a odbornú spôsobilosť audítorov. Účtovné jednotky, ktoré sú zahrnuté do uvedených konsolidovaných účtovných závierok používajú rôzne účtové osnovy a postupy účtovania, prípadne zostavujú účtovnú závierku podľa medzinárodných účtovných štandardov. Pre vykonanie predmetného auditu sú preto skúsenosti a odborné znalosti v oblasti auditu finančných výkazov skupiny a auditu účtovnej závierky zostavenej v súlade s medzinárodnými účtovnými štandardami nevyhnutné. Podmienky disponovania platnými certifikátmi sa preukazuje, že uchádzač má dostatočné vedomosti a technickú spôsobilosť v oblasti medzinárodných účtovných štandardov, v oblasti konsolidácie a v oblasti auditu finančných výkazov skupiny, ktoré sú kritické vzhľadom na predmet a rozsah zákazky.

Konsolidovaná účtovná závierka vybraných subjektov verejnej správy a konsolidovaná účtovná závierka ústrednej správy zároveň obsahuje množstvo významných skupín transakcií, ktorých charakteristika často umožňuje vysoký stupeň automatizovaného spracovania prostredníctvom informačných systémov (evidencia a účtovanie daní, evidencia a eliminácie vzájomných vzťahov a pod.) takmer bez manuálneho zásahu alebo iba s malým množstvom manuálnych zásahov. Požadovanými certifikátmi sa preukazuje skutočnosť, že uchádzač má dostatočne odbornú a technickú spôsobilosť na vykonanie auditu transakcií s uvedenými charakteristikami.

Podmienkami účasti podľa § 34 ods. 1 písm. g) zákona, ktoré sú primerané požiadavkám k značne náročnému predmetu zákazky verejný obstarávateľ vytvára predpoklad, že plnenie zmluvy budú zabezpečovať osoby s potrebnými skúsenosťami, certifikované a oprávnené na poskytovanie predmetnej služby.

1. **všeobecné informácie, jednotný európsky dokument - JED**
	1. Uchádzač môže v zmysle § 39 zákona nahradiť doklady a dokumenty, prostredníctvom ktorých preukazuje splnenie podmienok účasti vo verejnom obstarávaní požadované v oznámení o vyhlásení verejného obstarávania a súťažných podkladoch jednotným európskym dokumentom, v takomto prípade súčasťou jeho ponuky bude vyplnený jednotný európsky dokument (ďalej aj „JED“).
	2. **Verejný obstarávateľ vyhlasuje, že obmedzuje informácie požadované na podmienky účasti (týkajúce sa časti IV: Podmienky účasti) na jednu otázku, s odpoveďou áno alebo nie (ALFA: Globálny údaj pre všetky podmienky účasti)**, t.j. či uchádzač spĺňa všetky podmienky účasti stanovené v oznámení o vyhlásení verejného obstarávania a podľa tejto prílohy súťažných podkladov.
	3. Informácie a pokyny na vyplnenie JED sú zverejnené na webovom sídle Úradu pre verejné obstarávanie <https://www.uvo.gov.sk/zaujemcauchadzac/jednotny-europsky-dokument-604.html> .
	4. Uchádzač, ktorý sa verejného obstarávania zúčastňuje **samostatne** a ktorý **nevyužíva** zdroje a/alebo kapacity iných osôb na preukázanie splnenia podmienok účasti, vyplní a predloží **jeden** JED.
	5. Uchádzač, ktorý sa verejného obstarávania zúčastňuje samostatne, **ale využíva zdroje a/alebo kapacity iných osôb na preukázanie splnenia podmienok účasti, vyplní a predloží JED za svoju osobu spolu s vyplneným/vyplnenými, samostatným/samostatnými JED/JED**, ktorý/ktoré obsahuje/obsahujú príslušné informácie **pre každú z osôb**, ktorých zdroje a/alebo kapacity využíva uchádzač na preukázanie splnenia podmienok účasti v tomto verejnom obstarávaní.
	6. **V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží samostatný JED s požadovanými informáciami za každého člena skupiny dodávateľov spolu s ich podpismi.**
	7. Podľa § 39 ods. 6 zákona, ak uchádzač použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu písomne – elektronickými prostriedkami, spôsobom určeným systémom JOSEPHINE požiadať uchádzača o predloženie dokladu alebo dokladov nahradených JED. Uchádzač doručí elektronicky spôsobom určeným systémom JOSEPHINE, doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil v žiadosti dlhšiu lehotu.
	8. Ak uchádzač nevyužije na preukázanie splnenia podmienok účasti JED podľa § 39 zákona, v takom prípade v rámci svojej ponuky predkladá doklady na preukázanie splnenia podmienok účasti vo formáte .pdf a vložiť ich do systému JOSEPHINE ako súčasť ponuky, tak, ako je uvedené v súťažných podkladoch v Časti IV. Pokyny na vypracovanie ponuky.